Dekupørsag

En dekupørsag er en liten elektrisk eller pedaldrevet sag brukt til å sage presise kurver i tre, metall og andre materialer. Det fine bladet gjør det mulig å sage mer presist enn med en stikksag, og med mindre arbeidsinnsats enn med håndsager som en kopesag eller løvsag. Dersom bordet vinkles kan sagbladene kan skjære med en vinkel på arbeidsstykket.


== Fordeler ==
Mens dekupørsagen i utseende kan ligne på en båndsag, så fungrer de ulikt. Sagbladet på dekupørsagen beveger seg opp og ned, mens bladet på båndsagen istedenfor beveger seg én vei i en kontinuerlig sløyfe. I likhet med en kopesag kan bladet demonteres og plasseres i et forboret hull, slik at man kan skjære ut møbler uten å lage et inngangskutt. Den lille diameteren og det høye antallet tenner på dekupørsagen gjør at den kan sage betydelig mer intrikate kurver enn selv de minste båndsagbladene.De fleste av dekupørsagene har belysning av arbeidsstykket og et munnstykke som blåser bort støv. Modeller med variabel hastighet kan gi operatøren enda bedre kontroll når det sages i delikate materialer eller når det gjøres intrikate kutt.


== Typer ==

Dekupørsager kan klassifiseres etter avstanden fra rammen til sagbladet, hvilket avgjør hvor store arbeidsstykker man kan sage i. Mindre dekupørsager kan eksempelvis ha en åpning så liten som 300 mm, mens profesjonelle sager gjerne kommer opp i 760 mm. Før datamaskinbasert numerisk styring ble vanlig i industrien det noen ganger brukt dekupørsager hengt fra taket slik at man kunne sage i virkelig dype arbeidsstykker. 
Dekupørsager kan variere stort i pris, fra eksempelvis 1000 kr til 20 000 kr. Dyrere varianter er ofte mer presise og brukervennlige,vanligvis fordi de minimerer vibrasjoner. Frekvenser og vibrasjoner varierer og avhenger en del av design. Mange modeller har ingen vibrasjoner på enkelte frekvenser, men økte vibrasjoner på andre frekvenser.


== Bruk ==
Dekupørsaging er en populær hobby innen trearbeid. Verktøyet åpner for stor grad av kreativitet og krever relativt liten plass. Det kreves ofte lite ekstra verktøy for å bruke en dekupørsaging, bortsett fra at en boremaskin kan være nødvendig for å starte på en innvendig utsparing.
Dekupørsager kan brukes til å sage svalehaleskjøter. Dekupørsager er også populære til intarsia (sammen med båndsag, stikksag og motorsag).
Dekupørsager er relativt trygge å bruke på grunn av lite blad og relativt lav hastighet (sammenlignet med for eksempel bordsag eller båndsag, som har mye høyere risiko for alvorlige personskader).


== Varianter ==
Det finnes flere typer dekupørsager med ulik oppbygning: Parallellarm, C-arm, parallell-lenke, med mer.
En variant med stiv arm var populær inntil 1970-tallet, men hadde noen svakheter, og lages ikke lengre. På disse endrer spenningen til bladet seg svært mye for hver bevegelse. Moderne sager har alle et design som skal holde bladet med "konstant spenning".


== Sagblader ==

De fleste dekupørsager har en bladlengde på cirka 130 mm, og det finnes mange typer sagblader avhengig av bruk. Tennene kan være enkeltradet eller dobbeltradet, og tennene kan være vendt opp eller ned, eller det kan være tenner i begge retninger slik at bladet sager både på vei opp og ned. Bladmaterialet er ofte ladet av herdet stål for generell bruk, mens diamantblad brukes for skjæring i glass. Bladene kommer i mange finheter, fra bredden til et grovt hår til størrelsen på et lite båndsagblad.


== Referanser ==


== Videre lesning ==
Jensen, Laurits (1986). Billedskærerbogen (dansk). ISBN 87-7490-263-6. 
Spielman, Patrick. The New Scroll Saw Handbook. Sterling. ISBN 978-0-8069-7877-2.